CELEX: 62022TN0205
Language: mt
Date: 2022-04-15 00:00:00
Title: Kawża T-205/22: Rikors ippreżentat fil-15 ta’ April 2022 – Naas u Sea Watch vs Frontex

27.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/39
            
         
      Rikors ippreżentat fil-15 ta’ April 2022 – Naas u Sea Watch vs Frontex
      (Kawża T-205/22)
      (2022/C 244/52)
      Lingwa tal-kawża: l-Ingliż
      
         Partijiet
      
      
         Rikorrenti: Marie Naas (Berlin, il-Ġermanja), Sea Watch eV (Berlin) (rappreżentanti: I. Van Damme u Q. Declève, avukati)
      
         Konvenut: L-Aġenzija Ewropea għall-Gwardja tal-Fruntiera u tal-Kosta
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni DGSC/TO/PAD-2021-00350 tal-Frontex tas-7 ta’ Frar 2022;
               
            
                  —
               
               
                  tikkundanna lill-Frontex tbati l-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv ibbażat fuq li fid-deċiżjoni DGSC/TO/PAD-2021-00350 tal-Frontex tas-7 ta’ Frar 2022, Frontex ma ddikjaratx b’mod adegwat ir-raġunijiet għar-rifjut tagħha li tikkomunika ċerti dokumenti li jappartjenu għal avveniment speċifiku li seħħ fil-baħar Mediterran fit-30 ta’ Lulju 2021, abbażi tal-eċċezzjoni ta’ sigurtà pubblika skont l-Artikolu 4(1)(a) tar-Regolament (KE) Nru 1049/2001 (1).
               
            
                  2.
               
               
                  It-tieni motiv ibbażat fuq li d-deċiżjoni DGSC/TO/PAD 2021 00350 tas-7 ta’ Frar 2022 tikser l-Artikolu 4(6) tar-Regolament 1049/2001 billi tirrifjuta li tagħti aċċess parzjali għad-dokumenti mitluba.
               
            
         (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331)